สวัสดีค่ะ ประจำเดือนขาดมา1อาทิตย์แล้วมีการตวรจการตั้งครรภ์ไป2รอบ ขึ้น1ขีดทั้ง2รอบค่ะควรทานสตรีเบนโลมั้ยคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ ทั้งนี้ หากต้องการทานยาสตรี ก็สามารถที่จะทานได้ โดยให้ทานตามคำแนะนำข้างฉลาก และไม่ควรทานติดต่อกันนาน เพราะอาจมีผลต่อการทำงานของรังไข่ และทำให้เกิดมีเลือดออกผิดปกติในเวลาต่อมาได้ค่ะ